# 

*Näidiste kasutamisel tuleb arvestada asjaoluga, et Audiitorkogu ei kanna vastutust näidiste kasutamisest tuleneda võivate kahjude osas.*

[Nurksulgudes ja punases kirjas toodud info tuleb vastavalt tegelikele asjaoludele muuta korrektseks, kas asjakohaste andmete sisestamise või väljapakutud valikute puhul ühe asjakohase valiku tegemise kaudu, misjärel tuleb kustutada nurksulud ning sisestatud/valitud teksti formaat viia vastavusse ülejäänud dokumendi vormistusega]

# **Sõltumatu vandeaudiitori näidisaruanne ühendatava ettevõtte lõppbilansi osas (ülevaatus)**

Selle näitliku audiitori aruande puhul eeldatakse järgmiste tingimuste olemasolu:

* Finantsaruandluse raamistik: EFS
* Ühendav ettevõte on jätkuvalt tegutsev
* Audiitorkontrolli raamistik: **ülevaatus (ISRE 2400 (muudetud))**
* Audiitor on teinud järelduse, et hangitud tõendusmaterjali põhjal on asjakohane modifitseerimata aruanne

SÕLTUMATU VANDEAUDIITORI ÜLEVAATUSE ARUANNE

[Klient OÜ] [osanikele, aktsionäridele, Äriregistrile]

Oleme üle vaadanud [Klient OÜ] raamatupidamise lõpparuande, mis sisaldab lõppbilanssi seisuga [xx. xx. 202x], lõpparuande koostamisel kasutatud oluliste arvestuspõhimõtete kokkuvõtet ning muid selgitavaid lisasid.

**Juhtkonna vastutus raamatupidamise lõpparuande eest**

Juhtkond vastutab selle eest, et raamatupidamise lõpparuanne koostatakse ja esitatakse õiglaselt kooskõlas Eesti finantsaruandluse standardis ja äriseadustiku § 400 lg-s 2 esitatud nõuetega ning sellise sisekontrolli eest, mida juhtkond peab vajalikuks selle raamatupidamise lõpparuande koostamiseks, mis on vaba olulisest, kas pettusest või veast tingitud, väärkajastamisest.

**Vandeaudiitori kohustus**

Meie kohustuseks on esitada kokkuvõte raamatupidamise lõpparuande kohta. Ülevaatus viidi läbi kooskõlas ülevaatuse töövõttude rahvusvahelise standardiga (ISRE) 2400 (muudetud) „Möödunud perioodide finantsaruannete ülevaatuse töövõtud“. ISRE (Eesti) 2400 (muudetud) nõuab meilt kokkuvõtte tegemist selle kohta, kas me oleme saanud teadlikuks millestki sellisest, mis paneks meid uskuma, et raamatupidamise lõpparuanne tervikuna ei ole kõigis olulistes osades koostatud kooskõlas rakendatava finantsaruandluse raamistikuga. Selle standardi kohaselt oleme ka kohustatud järgima asjassepuutuvaid eetikanõudeid.

Raamatupidamise lõpparuande ülevaatus kooskõlas ISRE (Eesti) 2400-ga (muudetud) on piiratud kindlust andev töövõtt. Ülevaatuse käigus viiakse läbi protseduurid, mis eelkõige tähendab järelepäringute tegemist juhtkonnale ja teistele isikutele majandusüksuses (nagu asjakohane) ja analüütiliste protseduuride rakendamist, ning hangitud tõendusmaterjali hindamist.

Ülevaatuse käigus läbiviidud protseduurid on palju vähem mahukad kui rahvusvaheliste auditeerimise standarditega kooskõlas tehtud auditi käigus läbiviidud protseduurid. Seetõttu ei avalda me raamatupidamise lõpparuande kohta auditiarvamust.

**Kokkuvõte**

Ülevaatuse põhjal ei saanud me teadlikuks millestki sellisest, mis paneks meid uskuma, et raamatupidamise lõpparuanne [ei esita kõigis olulistes osades õiglaselt [Klient OÜ] finantsseisundit [xx. xx. 202x] seisuga kooskõlas Eesti finantsaruandluse standardis ja äriseadustiku § 400 lg-s 2 esitatud nõuetega/ ei ole koostatud [xx. xx. 202x] seisuga kõigis olulistes osades kooskõlas Eesti finantsaruandluse standardis ja äriseadustiku § 400 lg-s 2 esitatud nõuetega]. [[1]](#footnote-1)

**Asjaolu rõhutamine ning kasutamise ja levitamise piirang**

Juhime tähelepanu lõpparuande lisale 1, milles kirjeldatakse arvestusalust, et raamatupidamise lõpparuanne ei moodusta täielikku raamatupidamise aastaaruannet vastavalt Eesti finantsaruandluse standardile. Informatsioon tulude ja kulude, rahavoogude ning omakapitali muutuste kohta on vajalik, et täielikult aru saada ettevõtte finantsseisundist, selle muutustest ning tegevuse finantstulemustest. Meie kokkuvõte ei ole modifitseeritud seoses selle asjaoluga.

Käesolev raamatupidamise lõpparuanne on kasutamiseks vaid Äriregistrile ja mitte mingil muul eesmärgil.

*/digitaalselt allkirjastatud/*

[Audiitorettevõtja nimel allkirjastava vandeaudiitori nimi]

[Vandeaudiitori number]

[Audiitorettevõtja nimi]

[Audiitorettevõtja tegevusloa number]

[Audiitorettevõtja asukoha aadress]

[Vandeaudiitori aruande kuupäev]

1. Kas ühendatava ettevõtte lõppbilansi aruandlusraamistik on õiglase esitusviisi raamistik või vastavusraamistik? Metodoloogia komisjon ei ole teadlik, et ükski pädev osapool oleks selles küsimuses tänaseks ühtse seisukoha kujundanud. Kuigi ülevaatus viiakse läbi ISRE 2400 standardist lähtuvalt, võib juhiste saamiseks lähtuda ISA 805 analoogist. ISA 805 annab sarnases olukorras audiitoritele õiguse rakendada audiitori aruande vormi osas (kas ütleme „olulises osas õiglaselt“- õiglase esitusviisi raamistiku puhul või „olulises osas kooskõlas“ – vastavusraamistiku puhul) kutsealast otsustust. Muuhulgas annab standard ka juhised, mille alusel sellist otsustust teha:

   ISA 805 rakendusjuhise A9 kohaselt võtab audiitor otsuse tegemisel, kas oma aruandes viidata õiglase esitusviisi raamistikule, arvesse järgnevat:

   *kas rakendatav finantsaruandluse raamistik on sõnaselgelt või kaudselt piiratud finantsaruannete tervikkomplekti koostamiseks;*

   *kas üksik finantsaruanne või finantsaruande spetsiifiline element:*

   *on täielikus vastavuses raamistiku iga nõudega, mis on asjassepuutuv konkreetse finantsaruande või konkreetse elemendi suhtes ning finantsaruande või finantsaruande spetsiifilise elemendi esitusviis sisaldab sellega seotud avalikustatavat informatsiooni;*

   *kui õiglase kajastamise saavutamiseks on vajalik, annab avalikustatavat informatsiooni lisaks raamistikuga spetsiifiliselt nõutavale või erandlikes tingimustes kaldub kõrvale raamistiku nõudest.*

   *Audiitori otsus arvamuse eeldatava vormi kohta on kutsealase otsustuse küsimus. /…/*  [↑](#footnote-ref-1)